אורנה בנאי

אורנה בנאי (נולדה ב-25 בנובמבר 1966) היא שחקנית וקומיקאית ישראלית, זוכת פרס האקדמיה לטלוויזיה. שימשה בעבר חברת מועצת עיריית תל אביב-יפו. בנאי היא נצר למשפחת האמנים בנאי. היא נולדה בבאר שבע לשמחה, מורה ללשון ומנהלת בית ספר מקיף ו' ולשופט בית המשפט המחוזי בבאר שבע יצחק בנאי. בהמשך עברה המשפחה ליישוב עומר. למדה בתיכון עירוני מקיף ו' בבאר שבע במגמת תיאטרון. את שירותה הצבאי עשתה כמרכזנית בבי"ס למ"כים ששכן ליד ירוחם. אחרי השירות הצבאי, החלה בלימודי משחק ב"סטודיו למשחק ניסן נתיב" בתל אביב. בשנה האחרונה ללימודיה, שיחקה במחזה "נעורי ורדה'לה" של חנוך לוין, בהפקת הסטודיו, בבימויו של יובל זמיר. לאחר סיום לימודיה, החלה להופיע במופעי סטנד-אפ, בין השאר במועדון ה"קאמל קומדי קלאב". בשנת 1993 הופיעה בפינה בתוכנית הטלוויזיה "סופשבוע" עם דודו טופז בערוץ 1, בו גילמה לראשונה את הדמות "לימור". בשנים 1994–1997 גילמה את "לימור" במגזין הקולנוע "אקשן" (ששודר בטלוויזיה החינוכית בהנחיית יעל אלמוג), כמגישת פינת תרבות סאטירית. בשנת 1997 שימשה כפרזנטורית של רשת "קלאבמרקט" בתפקיד הדמות "לימור". ולאחר מכן גילמה את הדמות "לימור", בחמש עונות, בתוכנית הבידור "רק בישראל" (לצד ארז טל), משנת 1998. ב-1994 שיחקה בסרט "מקס ומוריס" לצד משה איבגי, וכן שיחקה בסרט "החצי השני" בשנת 1996 לצד אלון אבוטבול. בשנת 1997 הופיעה בסדרת הטלוויזיה של חיים בוזגלו "מרחב ירקון", ששודרה על ידי זכיינית ערוץ 2 רשת. בשנת 1998 השתתפה במופע "חברים שרים קורין", מופע משיריה של הזמרת קורין אלאל, ובו היא ביצעה את השיר "חזקה מהרוח". המופע הוקלט ויצא לאור אחר כך כתקליטור. בדצמבר 2002 חתמה על חוזה טאלנט זכיינית ערוץ 2 קשת. במסגרת החוזה החלה להשתתף, בסוף 2003, בתוכנית הסאטירה "ארץ נהדרת", בה חיקתה בין השאר את דמויותיהן של ג'ודי שלום ניר מוזס, טטיאנה הופמן ולימור לבנת. בשנת 2004 השתתפה בסדרת הדרמה "אפרסק", ובתפקידי אורח בסדרת הקומדיה "החיים זה לא הכל". כמו כן בשנת 2004 הופיעה בסרט הטלוויזיה "לנצח עם מיקי ברקוביץ'" לצד רמי הויברגר. בשנת 2005 החלה להופיע בתפקיד הראשי בסדרה "אמא'לה", ואף השתתפה בכתיבת הסדרה, אשר מתארת את תהליכי ההריון והלידה החד-הוריים. העונה השנייה של הסדרה עלתה לשידור במרץ 2007. בשנת 2008 השתתפה במסע פרסום של קורנפלקס תלמה. בשנת 2009 עזבה את התוכנית "ארץ נהדרת" לאחר שש עונות, ועברה לתוכנית הבידור מועדון לילה, גם היא בזכיינית קשת, אבל אחרי סוף העונה, עזבה את "שידורי קשת" לאחר שחתמה על חוזה ב"רשת". בשנת 2010 החלה להשתתף באופן קבוע בתוכנית הסאטירה "מצב האומה" ב"רשת", לצד ליאור שליין וגורי אלפי; התוכנית עברה ב-2015 לערוץ 10, ובשם חדש "גב האומה". בשנת 2011 גילמה בנאי את דמותה של "גילה כהן" בסדרה "השנים הכי יפות". בשנת 2014 גילמה את "שלומציון לוריא" בסדרה "משפחה שולטת". בשנת 2019 השתתפה בסדרה תיק נעדר המשודרת בערוץ כאן 11 כאמו של הנעדר עופר שרעבי, ובעונה השלישית של סדרת הטלוויזיה 'מטומטמת' בתפקיד עדה שוחט. במאי 2020 השתתפה בפרק של סדרת רשת של כאן דיגיטל בשם "המהפכה הגאה שלי", המבוסס על ראיון שהעניקה לגל אוחובסקי עבור סדרת הדוקו של כאן 11 "המהפכה הגאה" אותה כתבו וביימו אוחובסקי ולירן עצמור. באותה שנה חזרה לגלם את לימור ב"תוכנית בידוד" בעקבות משבר הקורונה. בינואר 2021, הצטרפה לצוות המשתתפים בתוכנית "עד כאן!" בערוץ כאן 11. באותה שנה החלה לשחק בסדרה "ישמח חתני". בספטמבר 2022 החלה לשחק בסדרה "בוגד" של הוט. בינואר 2023 דיבבה את מזל בסדרת הרשת של כאן 11, "משפחת פנסטה". באוגוסט 2023 שיחקה את דבי אחותו של יניב בסדרה יניב שמשודרת ברשת 13. באותה שנה השתתפה בסרט האינדי "אמא פריים טיים" שכתב מתנאל גוטליב וביים אלון נוימן. בפברואר 2024 החלה להשתתף בתוכנית הסטנדאפ והמערכונים "מועדון הסטנד-אפ" שמשודרת בכאן 11. נכון לשנת 2024 היא משתתפת בתור חברת פאנל קבועה בתוכנית הערב עם שי שטרן בערוץ כאן 11. בנאי שיחקה במספר הצגות. ביניהן: "סטריפטיז אחרון" מאת הלל מיטלפונקט (1995); "הסרפד של השכן" מאת רביד דברה (תיאטרון "הבימה", 1999); "אנשים קשים" מאת יוסף בר-יוסף ("הבימה", 2000); ו"רווקים-רווקות" מאת חנוך לוין ("הקאמרי", 2002). בדצמבר 2007, השתתפה במופע "קומיקאים: ועידת פסגה" שעלה במסגרת פסטיבל "קומדיה בלי הפסקה". בדצמבר 2011, העלתה מופע סטנד-אפ שבו היא מתארת אירועים מחייה. באפריל 2013, העלתה מופע סטנד-אפ חדש שכלל שורה של דמויות וחיקויים. בדצמבר 2013 חגגה 100 מופעים שלו. בנאי פעילה פוליטית ומזוהה עם המאבק למען זכויות בעלי חיים ומשויכת לשמאל הפוליטי. לקראת הבחירות לרשויות המקומיות ב-2003 הצטרפה למפלגת הירוקים וכיהנה מטעמה כחברת מועצת עיריית תל אביב-יפו במשך קדנציה אחת. בנאי מרצה בכנסים שונים הנוגעים בנושא, מופיעה בתשדירים ומגיעה לאירועים ולאסיפות הקשורות בעניין. בבחירות 2013 למועצת העיר תל אביב-יפו היא הוצבה במקום ה-18 הסמלי והאחרון ברשימת "תנועת מהפך ירוק בת"א - לתת לחיות התנועה הירוקה". בריאיון בעת מבצע צוק איתן התייחסה בנאי לסבל בשני הצדדים, הישראלי והערבי. היא אמרה שהיא מתביישת בעם ישראל, "שרובו מתלהם וגס רוח", ואמרה שאיננה מסוגלת לומר "תנו לצה"ל לנצח". על אמירה זו נמתחה ביקורת, ובנאי פוטרה מתפקידה כפרזנטורית של חברת מנו ספנות. לאחר מכן חזרה בה בנאי, הוציאה מכתב תגובה בו כתבה כי חלק מדבריה לא הובנו כראוי והוצאו מהקשרם, הגדירה את חמאס כארגון טרור והצדיקה את המבצע הצבאי. בנאי הייתה פעילה במחאה נגד בנימין נתניהו והשתתפה בהפגנות במעון ראש הממשלה. במהלך המחאה פרסמו בנאי ולאה לב צעצוע מין בדמותו של ראש הממשלה דאז בנימין נתניהו וספגו על כך ביקורת. בנאי גם טענה כי מצביעי הליכוד "לוקים בעיוורון מוחלט". בפברואר 2021, הייתה בין קבוצה של עותרים לבג"ץ, בדרישה שהיועץ המשפטי לממשלה יחקור את מובילי הקמפיין "שמאלנים בוגדים". בנאי היא אחותם של הזמרים מאיר בנאי, אביתר בנאי ואפרת בנאי. בשנת 2003 ילדה את בנה אמיר. בשנת 2008 גילתה בריאיון לעיתון ידיעות תל אביב כי אביו של הילד הוא העיתונאי אהרן ברנע, שלא הגיב על הידיעה. בשנת 2008, בהיותה במערכת יחסים זוגית עם בת זוג בשם קרין, אימצה בנאי את בתה השנייה, מיקה. ב-27 בדצמבר 2011 בנאי יצאה מהארון. ביולי 2017 החלה בזוגיות עם בת חן סבג, ובמאי 2019 פורסם שהן נפרדו. לאחר מכן, הייתה בזוגיות, במשך כחצי שנה, עם השפית שיראל ברגר. מאז 2021 בנאי בזוגיות עם עדי כהן. בנאי מתגוררת בתל אביב. אורנה בנאי, ברשת החברתית אינסטגרם אורנה בנאי, במיזם "אישים" לתיעוד היצירה הישראלית אורנה בנאי, במסד הנתונים הקולנועיים IMDb (באנגלית) אורנה בנאי, באתר "אידיבי", מאגר הידע העברי לקולנוע ישראלי ועולמי אורנה בנאי, באתר MusicBrainz (באנגלית) אורנה בנאי, בארכיון הבימה אורנה בנאי, בארכיון תיאטרון גשר תמרה שרייבר, ‏"הדרישות שלי מהחיים הן מאוד גבוהות", באתר גלובס, 20 במאי 2009 ניב שטנדל, עכבר העיר, "רציתי להיות נורמלית": הסיפור של אורנה בנאי, מ"לימור" לחיה פוליטית, באתר הארץ, 28 בנובמבר 2011 שי פרץ, מהזבל בפריים טיים ועד כת הגייז: אורנה בנאי פותחת פה גדול, באתר Xnet‏, 10 באפריל 2013 אילן לוקאץ', ‏אורנה בנאי: "עד גיל 40 קיוויתי שזה יעבור לי", באתר ‏מאקו‏, 27 בדצמבר 2013 טל אנגלשטיין, עכבר העיר, "הומור זו דרך נהדרת להעביר מסרים", באתר הארץ, 27 בדצמבר 2015 שגיא בן נון‏, כוכבים מראיינים את אורנה בנאי לוואלה! תרבות לרגל יום הולדתה ה-50, באתר וואלה, 24 בנובמבר 2016 איתי סגל, עם כאב, עם דמעות, כאן דרכינו נפרדות, באתר "ידיעות אחרונות", 5 באפריל 2017 יורם יובל בשיחת נפש עם אורנה בנאי, טלוויזיה חינוכית, 21 ביולי 2013 רינה מצליח, ‏"שנים קברתי את הזהות המינית שלי. זה מסוכן, הגוף משלם מחיר", באתר ‏מאקו‏, 4 בנובמבר 2021 ראיון, סרטון באתר יוטיוב בחדשות השבת בכאן 11, פברואר 2021 ראיון עם אורנה בנאי, סרטון באתר יוטיוב בתוכנית פגישה עם רוני קובן, דצמבר 2021 אורנה בנאי בשיחה עם נתנאל סמריק, ב-ערוץ גל"ץ, יולי 2022 תמי לוביץ, כשהאחת ורדל׳ה, השנייה מפעילה סאונד, חדשות, 30 ביולי 1991 אורנה חכים, הלן מישלי ואורנה בנאי - סטנד אפ נשים, חדשות, 10 באוגוסט 1993 אריאנה מלמד, גם "לימור" חזרה לטלוויזיה, בתוכנית צפויה ומשמימה, באתר הארץ, 24 באפריל 2020 מיכל גרשון, ‏אורנה בנאי בקמפיין פסח לרשת קלאב-מרקט, באתר גלובס, 7 באפריל 1997 ניר קיפניס, ‏אני פרחה, באתר גלובס, 6 ביוני 2000 גיורא יהלום, ‏תענוג מזוקק, באתר גלובס, 4 בפברואר 2000 חברים שרים קורין, סרטון בערוץ "Box TLV", באתר יוטיוב (אורך: 49:50) אביבה קרול, ‏קשת החתימה את אורנה בנאי לשנתיים, באתר גלובס, 23 בדצמבר 2002 הארץ, אורנה בנאי תישאר בערוץ 2, באתר הארץ, 23 בדצמבר 2002 הארץ, אפשר גם, באתר הארץ, 26 במאי 2004 ענת באלינט, זכייניות ערוץ 2 הוסיפו משדרי תעודה ודרמה עקב דרישת הרשות השנייה, באתר הארץ, 18 במאי 2004 הארץ, טלעד החלה בצילומי העונה השלישית של "החיים זה לא הכל", באתר הארץ, 5 בינואר 2004 רוני קורן-דינר, אורנה בנאי, רמי הויברגר ומיקי ברקוביץ בסרט ילדים חדש שמפיקה יסמין TV עבור הכבלים, באתר TheMarker‏, 1 באפריל 2004 רותה קופפר, אשה עצבנית, לא קלילה ולא זורמת, באתר הארץ, 14 בדצמבר 2005 עכבר העיר, לא לעצבן את אמא'לה, באתר הארץ, 14 במרץ 2007 ירון פריד, תאכלו קורנפלקס, תהיו אורנה בנאי, באתר הארץ, 18 ביולי 2008 ירון פריד, לשרוף את המועדון, באתר הארץ, 17 ביוני 2009 לי-אור אברבך, ‏חוזה הטאלנט של אורנה בנאי ברשת יעמוד על כ-800 אלף שקל בשנה, באתר גלובס, 24 בנובמבר 2009 זיו יצחקי, עכבר העיר, "השנים הכי יפות": לא מצטיינת אבל עם המון פוטנציאל, באתר הארץ, 5 ביולי 2011 אבי פיטשון, משפחה שולטת: דיאלוגים שדופים ומתאמצים וקאסט חיוור, באתר הארץ, 3 בנובמבר 2014 חגית גינזבורג, בת חן סבג: "מה שהציל אותי מהטרדות היה הפה שלי. ידעתי לנבוח כשצריך", באתר הארץ, 8 בנובמבר 2021 איתי שטרן, לירן עצמור: "המון הומואים מצביעים ליכוד, אז הם יותר טיפשים ממני?", באתר הארץ, 31 במאי 2020 שמיכאל הנדלזלץ, כאילו. שטות. מילא., באתר הארץ, 24 בפברואר 2002 עכבר העיר, ועידת הפסגה של ההומור הישראלי, באתר הארץ, 17 בדצמבר 2007 ניב שטנדל, אורנה בנאי בהופעה: סקס, לסביות וג. יפית, באתר הארץ, 31 בדצמבר 2011 עכבר העיר, השבוע בעיר: אורנה בנאי במופע חדש, באתר הארץ, 5 באפריל 2013 טל לוין, עכבר העיר, אורנה בנאי: ההומור האינטלגנטי יצא מהארון, באתר הארץ, 3 בדצמבר 2013 אריאנה מלמד, אורנה בנאי: "שקלתי 40 קילו. מתישהו אשכרה הגעתי הביתה להורים שלי על סף זחילה", באתר הארץ, 24 בספטמבר 2020 מאת ים יהושע, אורנה בנאי מצטרפת לירוקים בתל אביב, באתר הארץ, 23 בספטמבר 2003 אורנה בנאי, יש לי חולשה לבעלי חיים בכלל ולכלבים בפרט, באתר הארץ, 15 ביוני 2005 זיו רביב, הריאיון המלא: אורנה בנאי תחת מתקפה, באתר mynet (כפי שנשמר בארכיון האינטרנט), 20 ביולי 2014 גילי איזיקוביץ, אורנה בנאי פוטרה מתפקידה כפרזנטורית של חברת ספנות, באתר הארץ, 20 ביולי 2014 דפנה ארד, אורנה בנאי מגיבה להתקפות נגדה: לא הובנתי כראוי, באתר הארץ, 22 ביולי 2014. בן שני, עובדה, ‏אורנה בנאי: "הגעתי לתובנה שזו מלחמה צודקת", באתר ‏מאקו‏, 24 ביולי 2014 וואלה! NEWS, ‏אלפים מפגינים נגד נתניהו בי-ם ובקיסריה; העצמאים הצטרפו למחאה, באתר גלובס, 12 בספטמבר 2020 לאחר סערת המפכ"ל: אורנה בנאי תיקח חלק בהפגנות נגד היועמ"ש, באתר מעריב אונליין, 8 בפברואר 2018 אורנה בנאי ולאה לב קיבלו צעצוע מין בצורת ראש הממשלה, באתר עומרי חיון, ‏2020-08-26 אורנה בנאי: "אנשים שמצביעים לנתניהו לוקים בעיוורון מוחלט", באתר MSN בר פלג, עתירה לבג"ץ: הורו ליועמ"ש לחקור את מובילי קמפיין "שמאלנים בוגדים", באתר הארץ, 28 בפברואר 2021 בר פלג וניר חסון, הליכוד מעסיק את האיש שמאחורי קמפיין "שמאלנים בוגדים", באתר הארץ, 20 במרץ 2021 ציפי שוחט, עכבר העיר אונליין, "להפוך מלימור לאורנה", באתר הארץ, 5 ביוני 2009 עכשיו זה רשמי: אורנה בנאי ובת חן סבג ביחד, במדור "פנאי פלוס" באתר ynet‏, 6 ביולי 2017 בר זגה, שוב רווקה: אורנה בנאי ובת הזוג נפרדו, במדור "פנאי פלוס" באתר ynet‏, 17 במאי 2020